A Holly Dolly Christmas

**''A Holly Dolly Christmas'',** ամերիկացի քանթրի երգչուհի Դոլլի Փարթոնի քառասունյոթերորդ ստուդիական ալբոմը, որը թողարկվել է 2020 թվականի հոկտեմբերի 2-ին երգչուհու Butterfly Records լեյբլում՝ 12Tone Music Group-ի հետ համագործակցությամբ։ Այն արտադրվել է Քենթ Ուելսի և անձամբ Փարթոնի կողմից: Սա երգչուհու երրորդ սուրբծննդյան ալբոմն է Once Upon a Christmas-ից հետո (1984 թվական, Քենի Ռոջերսի և «Home for Christmas»-ի հետ (1990 թվական))։ Ձայնագրությանը մասնակցել են այնպիսի երաժիշտներ, ինչպիսիք են Մայքլ Բուբլեն, Բիլլի Ռեյ Սայրուսը, Մայլի Սայրուսը, Ջիմի Ֆելոնը, Վիլի Նելսոնը և երգչուհու եղբայրը՝ Ռենդին։ Սկավառակը զբաղեցրել է առաջին տեղը *[[Billboard]]* Top Country Albums քանթրի չարթում` դառնալով Փարթոնի ութերորդ չարթի հաղթողը։ Նաև առաջադրվել է «Գրեմմի» 64-րդ մրցանակաբաշխության Լավագույն ավանդական վոկալ փոփ ալբոմ անվանակարգում:

## Նախապատմություն
Փարթոնը թողարկել է «Comin' Home for Christmas» երգը որպես սինգլ 2009 թվականի դեկտեմբերին, սակայն գրեթե յոթ տարի ոչինչ չի ասվել Սուրբ Ծննդյան ալբոմի մասին։ Փարթոնն առաջին անգամ նշել է, որ աշխատում է ամանորյա նոր ալբոմի վրա 2016 թվականի օգոստոսին` Facebook-ի ուղիղ հեռարձակման ժամանակ։ Նա ասել է, որ ալբոմը կթողարկվի 2017 թվականին, և այն կներառի երգեր, որոնք նա գրել է NBC *Christmas of Many Colors: Circle of Love* հեռուստաֆիլմի համար։ Ֆիլմի գլխավոր երգը՝ «Circle of Love»-ը, ձայնագրվել է Ջենիֆեր Նեթլսի կողմից, որը ֆիլմում մարմնավորել է Փարթոնի մորը, իր 2016 թվականի Սուրբ Ծննդյան To Celebrate Christmas ալբոմի համար։ Երգը ձայնագրվել է նաև Փարթոնի զարմուհու՝ Հայդի Փարթոնի կողմից 2017 թվականի իր This Kind of Love ալբոմի համար։ Ալբոմի թողարկումը հետաձգվել է 2017 թվականին Փարթոնի առաջին մանկական «I Believe in You» ալբոմի, իսկ 2018 թվականին «Dummplin» սաունդթրեքի ալբոմի թողարկման պատճառով։ 2020 թվականի ապրիլին ալբոմի թողարկումը կրկին հիշատակվել է Փարթոնի ստեղծագործական տնօրեն Սթիվ Սամերսի կողմից, ով YouTube-ի ուղիղ հեռարձակումով Լինդա Փերիի հետ ասել է, որ իր թիմն աշխատում է ալբոմի համար ֆոտոշարքի պատրաստման վրա, և որ այն կթողարկվի 2020 թվականին։ Փարթոնը նախօրոք հայտարարել է ալբոմի անվանումը, ինչպես նաեւ երկու երգերի եւ մի քանի հրավիրված արտիստների անունները 2020 թվականի հուլիսին WSM-ի եթերում Էդդի Ստաբսին տված հարցազրույցի ժամանակ։ Հեռարձակումից հետո հարցազրույցը տեղադրվել է WSM-ի SoundCloud էջում, սակայն հաջորդ օրվա կեսօրին այն ջնջվել է:

## Գնահատականներ
A Holly Dolly Christmas-ը դրական արձագանքներ է ստացել երաժշտական ​​քննադատների կողմից։  «Album of the Year»-ը առցանց հրատարակության մեջ, որը 100-ից նորմալացված միավոր է տալիս հիմնական հրատարակությունների ակնարկներին, ալբոմը ստացել է միջինը 76 միավոր՝ հիմնված 4 ակնարկների վրա։ AllMusic-ի ակնարկում Թիմոթի Մոնգերը ալբոմին տվել է հինգ աստղից չորսը՝ ասելով, որ ալբոմը «առաջարկում է սրտանց, կարեկցող և ուրախ բաժակ տոնական ուրախություն»: Նա նշել է, որ ի տարբերություն 1990-ականների Home for Christmas-ի, այս ալբոմում ներկայացված են Փարթոնի բնօրինակները, «որոնցից մի քանիսը բավականին լավն են»: Մեթ Մելիսը ալբոմին տվել է B գնահատական Consequence of Sound երաժշտական կայքի կողմից, ասելով, որ «այն նման է նվերի, որը մենք բոլորս կարող էինք գտնել ծառի տակ»: Նա անվանել է «Christmas Is»-ը, «Christmas on the Square»-ը և «Pretty Paper»-ը ալբոմի հիմնական երգեր։

## Մրցանակներ և անվանակարգեր
A Holly Dolly Christmas-ը առաջադրվել է Լավագույն ավանդական վոկալային փոփ ալբոմ» անվանակարգում «Գրեմմի» 64-րդ մրցանակաբաշխության ժամանակ, որը նախատեսված էր անցկացնել 2022 թվականի հունվարի 31-ին, սակայն հետաձգվել է COVID-19 համավարակի պատճառով։

## Առևտրային հաջողություն
Ալբոմը հայտնվեց ԱՄՆ Billboard 200-ի 16-րդ հորիզոնականում՝ 27000 ալբոմի համարժեք միավորներով, ներառյալ 26,000 ալբոմի վաճառք։ Ալբոմը նաև առաջին տեղում է եղել Billboard Top Country Albums քանթրի չարթում և Billboard Top Holiday Albums չարթում։ Եվրոպայում ալբոմը զբաղեցրել է 11-րդ տեղը Scottish Albums-ում և 16-րդ հորիզոնականը բրիտանական UK Albums Chart հիթ-շքերրթում։

2020 թվականի դեկտեմբերին ալբոմի տիրաժը կազմել է 171,000 միավոր ԱՄՆ-ում՝ դառնալով Փարթոնի լավագույն արդյունքը *Backwoods Barbie-*ից հետո։

## Կոմպոզիցիաների ցանկ

## Չարթեր

### Շաբաթական չարթեր

### Տարեկան ամփոփիչ չարթեր

## Ծանոթագրություններ

Կատեգորիա:2020 ալբոմներ
Կատեգորիա:Անգլալեզու ալբոմներ